Iti malem ti Marso 28, 2012, nag-Closing Program met ti Turod Elementary School, Daclapan Elementary School ken Sabang Elementary School.
Impaay ni Mayor Edgardo “Ediboy” S. Cobangbang, Jr. ti mensahena iti Turod Elementary School. Dinayawna ti maiduma a gapuanan dagiti mangisursuro ken nagannak ken opisiales ti barangay a mangpaspasayaat ti Sektor-Edukasion ditoy a barangay. Kinablaawanna dagiti nagturpos, dagiti mangisursuro ken nagannak, Guest Speaker, bisita, Brgy. Officials ken amin a timmabuno iti nasao a pasamak.
Nairamen pay iti mensahe ti Alkalde ti panangituloy/panangipasnek dagiti nagturpos ti adalda, agtulnogda iti nagannak ken titserda. Pinagyamanan pay ti Ama ti Ili dagiti mangisursuro ken nagannak iti agtultuloy latta a panangmulida kadagiti agad-adal nga agbalin nga ulidan nga umili ti Cabugao iti masanguanan.
Imbatad pay ti Alkalde nga iti Barangay Turod ket maysa kadagiti pagwadan a barangay ti ili a Cabugao
Pinagyamanan met ni Mrs. Helen V. Siruno, Public Schools District Supervisor ti Cabugao DepEd District kadagiti agtultuloy a tulong ti Gobierno Munisipal kadagiti eskuela-elementaria ken primaria. Pinadayawanna dagiti mangisursurso iti pageskuelaan ti agtultuloy a panagprogreso ti pagadalan. Imbatad ti Supervisor nga iti panag-Principal-na iti Turod Elementary School ket nakatulong met kenkuana iti pannakamuli ti kabaelanna nga agidaulo ita iti Cabugao DepEd District.
Iti Daclapan ES ken Sabang ES, impeksa met ni SB Member Vicky S, Serna ti kablaawna kadagiti nagturpos. Dinakamatna ti pateg dagiti nagannak ken mangisursuro a sarikedked dagiti ubbing a mangituloy ti adalda. Innayon ti Konsehala a napintas ti tunosda iti Gobierno Lokal ti ili a Cabugao babaen ti panangidaulo ni Mayor Ediboy a mangilungalong kadagiti mainayon pay a pagsayaatan ti sektor ti edukasion a pakabenepisiaran dagiti agad-adal ken umili.
Kadua ni District Supervisor Helen V. Siruno da SB Member Vicky S. Serna, Committee on Education Chairperson ti Sangguniang Bayan, Mrs. Julia A. Cayso, Principal ti Cuantacla ES, Miss Maxene S. Cobangbang, anak ni Mayor Ediboy a nagiyawat ti pammadayaw nga inted ti Pamiliada iti grupo a nagallatiw a nagatendar iti closing programs dagiti tallo a pageskuelaan.# (Web In-Action)
Nagan ti Eskuela Bilang ti Nagturpos
1.Turod ES 49 ti Elementaria ken 41 ti Kindergarten
2. Daclapan ES 38 ti Elementaria ken 24 ti Kindergarten
3. Sabang ES 25 ti Elementaria ken 29 ti Kindergarten
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn